
การส่งเสริมบทบาทการตรวจสอบของสภาท้องถิ่น
		องค์การบริหารส่วนตำบลคลองกระบือ ได้จัดกิจกรรมเพื่อส่งเสริมบทบาทการตรวจสอบของสภาองค์การบริหารส่วนตำบลคลองกระบือ เพื่อส่งเสริมให้สมาชิกสภามีบทบาทในการตรวจสอบการปฏิบัติราชการของฝ่ายบริหารซึ่งเป็นกลไกลสำคัญที่ใช้สำหรับการติดตาม ตรวจสอบ ประเมินผลการปฏิบัติงาน      ของฝ่ายบริหาร ซึ่งอำนาจในการบริหารปัจจุบัน องค์กรปกครองส่วนท้องถิ่นมีอิสระในการดำเนินงานเต็มที่            มีงบประมาณเป็นของตนเองแต่ถึงอย่างไร ก็จะมีหน่วยงานต่างๆ ที่เข้ามาร่วมตรวจสอบ ควบคุม กำกับดูแลการดำเนินงานต่างๆ ขององค์กรปกครองส่วนท้องถิ่น ให้เป็นไปด้วยความเรียบร้อยและถูกต้องตามระเบียบ ข้อบังคับ และเพื่อกำหนดแนวทางร่วมกัน นอกจากจะทำให้องค์กรปกครองส่วนท้องถิ่นมีบรรยากาศการทำงานแบบมีส่วนร่วมและมีประสิทธิภาพแล้วนั้น ยังสร้างความน่าเชื่อถือให้กับองค์กร สามารถนำไปสู่ความโปร่งใสในองค์กร ลดโอกาสในการเกิดการทุจริต องค์การบริหารส่วนตำบลคลองกระบือจึงได้จัดทำกิจกรรมเพื่อส่งเสริมสมาชิกสภาให้มีบทบาทในการตรวจสอบการปฏิบัติงานของฝ่ายบริหาร เพื่อกำหนดบทบาทของสมาชิกสภา ในการเป็นหน่วยตรวจสอบโดยให้สมาชิกสภาทุกท่านเป็นผู้ร่วมตรวจสอบ เพื่อให้การปฏิบัติงานที่โปร่งใส ตรวจสอบได้ อีกทั้งยังเป็นการลดปัญหาการทุจริตที่อาจเกิดขึ้น เมื่อวันศุกร์ที่ 10 เมษายน 2563     ในการประชุมสมัยสามัญ สมัยที่ 2 ประจำปี 2563 

